# ESA-tiimin kokousmuistio 17.1.2022

Aika: 17.1. klo 12.00 – 13.00

Paikka: Teams

Paikalla: Riitta Aromäki (Tampere)

 Heidi Pehkonen (Kangasala)

Ismo Santala (Tampere)

Jaana Jäntti (Jyväskylä)

Jarkko Rikkilä (AKEPiKe)

Liina Mustonen-Luumi (Jyväskylä)

Teija Ruuhikorpi (Nokia)

Ville-Pekka Nummi (Tampere)

## 1. Kuulumiset

Jaana Jäntti: Jaana Jäntti liittyy mukaan esa-tiimin kokoonpanoon. Jaana työskentelee Jyväskylän kaupunginkirjastossa. Toivotetaan Jaana lämpimästi tervetulleeksi tiimiin.

Ismo Santala: Tampereen KK-infossa tulossa Celia-infoa. Uusin muutos sellainen, että puhelimella tulleet rekisteröinnit on käytössä Celia-asiakkuuksissa.

Liina Mustonen-Luumi: Niukanlaisesti aikaa ollut esa-asioihin viime aikoina, sijaisjärjestelyt vauhdissa. Keski-kirjastoista tullut kyselyä jäsenyydestä, Liina laittaa Ville-Pekalle ja Jarkolle viestiä asiasta.

Heidi Pehkonen: Vuoden lopussa päättyi vammaishanke. Kotipalveluasiakkuuksista tullut kyselyä pitkästä aikaa. Celia-rekisteröintejä tehty, oikeastaan etänä kaikki.

Teija Ruuhikorpi: Itselläni noin 10 kotipalveluasiakasta Nokialla. Jonkin verran asiakkaita arveluttaa aineiston käyttö ja toimitukset korona-aikana. Esa-tiimi on ollut mielenkiintoinen paikka esteettömyys- ja saavutettavuusteemojen pohtimiseen.

Riitta Aromäki: Maahanmuuttajaryhmät omalla vastuulla pääkirjasto Metson tietopalveluosastolla ja ryhmien käynnit vähissä koronan vuoksi. Yksi hyvä aspakokemus viime ajoilta,kun löydettiin farsin kielinen teos asiakkaalle. Puuttui ko. teos, mutta Riitta laittanut spostia aiheesta monikieliseen kirjastoon. Valintalistojen ulkopuolelta vieraskielisen aineiston hankkiminen on todella työlästä, monikielisen kirjaston palvelut hyvässä käytössä.

Ville-Pekka Nummi: Hanna Kaisti valittu kirjastoautot ja kotipalvelut -yksikköön. Hakeutuvan toiminnan suunnittelua ollut, mutta rajoitukset jäissä. Tietotorien kanssa sovittu yhteisiä käyntejä palvelukeskuksiin.

## 2. Syksyn esa-foorumin palautteet

[Keskusteltiin marraskuussa järjestetyn esa-foorumin kokemuksista ja annista.](https://akepike.fi/vammaisuuden-kohtaaminen-kirjastossa-tallenteet-katsottavissa/) Tilaisuuden tallenteet on julkaistu ja niiden katselumäärät ovat hyviä. Päivää pidettiin oikein onnistuneena myös tiimin mielestä.

Koulutuspalautteet kertovat myös positiivista päivän sisällöstä. Käytiin läpi zef-lomakkeella saadut palautteet. Tässä poiminta yhdestä vapaapalautteesta.

*”Erittäin onnistunut koulutustapahtuma. Erittäin hyvät luennoitsijat. Pääsee kyllä top 5: n joukkoon mun koulutustapahtumista tässä useamman vuoden ajalta.”*

## 3. Tulevan esa-tiimin ohjelman ja foorumin suunnittelua

Foorumien ajatusta on tarkoitus kirkastaa tänä vuonna niin, että tiimien suunnittelemia foorumeita järjestettäisiin mahdollisesti vain yksi vuodessa. Esa-foorumin toteutusajankohta menisi syksyllä. Akepiken vuosisuunnittelussa foorumi on kalenteroitu syyskuulle 2022. Toteutusmuodon suhteen seurataan tilannetta, tavoitteena luonnollisesti lähitoteutus.

**PiKen esafoorumi**

**Ke 28.9. klo 10.00 - 14.00**

**Jyväskylä/Teams/Zoom**

Keskusteltiin foorumin aihepiiristä ja teemoista. Ville-Pekka kertoi kirjastoseuran ESKO-ryhmän kuulumisia ja siellä kotipalvelutoiminnan järjestäminen on yleisesti ottaen ollut usein kiinnostava aihe.

Korona-aika on ollut yleisesti haastava erityisryhmien kirjastopalveluille. Monet aikaisemmin toteutetut konseptit ja palvelut ovat olleet jäissä tai aikaisemmin suunnitellut on jouduttu keskeyttämään. Tästä olisikin ehkä kiinnostavaa kuulla lisää, onko poikkeusajassa synnytetty sellaisia palveluita ja toimintatapoja erityisryhmille, jotka jäävät elämään myös ajan jälkeen?

Esa-foorumilta toivottaisiin jatkossakin verkostoitumisen paikkaa kirjastolaisille aihepiiristä keskustelemiseen. Toisaalta esimerkiksi paikallisten toimijoiden ja kirjastojen hankkeiden esittelyt ovat kiinnostavia. Nämä palvelisivat hyvien käytäntöjen jakamisen ajatusta.

Ismo kommentoi, että kirjastopalveluiden kielikysymykset olisivat hyvä teema foorumille. Tähän voisi liittää esityksiä vieraskielisistä kokoelmista, aspa-kanavista sekä viestinnän ja selkokielen näkökulmaa. Monikielisen kirjaston esittelyitä on jo ollutkin, mutta varmasti tähän kieliteemaan sopiva olisi tämänkin aihepiirin kertaus. Aspa-englantia sivuttiin myös keskusteluissa, englantiin järjestettiin koulutusta viimeksi kehittämiskirjastotoiminnassa parisen vuotta sitten.

Puhuttiin myös teknologia-aiheesta ja mahdollisesta yhteissuunnittelusta digitiimin kanssa. Esimerkiksi erityisryhmille suunnatut VR-kokeilut ja muut digitaaliset / virtuaaliset tavat lisätä hyvinvointia olisivat kiinnostavia aiheita. Korona-aika on haastanut näiden palveluiden toteuttamista, otetaan teema pohdittavaksi myöhemmin.